 

**בבית הדין הצבאי המחוזי**

**במחוז שיפוטי מטכ"ל**

**בפני כבוד השופטת: סא"ל רינת לוי מוסקוביץ'**

**בעניין: התובע הצבאי (ע"י ב"כ**, **סגן קשת יוסף)**

**נגד**

**הנאשם: ח/ XXX רב"ט י' א' (ע"י ב"כ, סרן חן יצחק)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 18.02.2021 ועד יום 20.11.2022 למשך 641 ימים, בהתאם לכתב האישום המתוקן ולפרטים הנוספים.

* **ניתנה היום, ט"ז בטבת תשפ"ד, 28.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו במשך 641 ימים עד להתייצבותו.

המדובר בחייל אשר התנדב לשרת כלוחם, ומשרת מזה כשנה וחודשיים ביחידת פנתר, כלוחם מן המניין. לאחרונה, אף החל בקורס נהגי משאית, וזאת במסגרת הצורך של היחידה בלוחמים בעלי רישיון נהיגה כאמור.

נסיבותיו של החייל מבית מורכבות, וחרף אותן נסיבות בחר החייל לשרת במסגרת עם תנאים דורשניים. משפחתו של החייל, המתגוררת בXXX, הושפעה בעת האחרונה ממלחמת חרבות ברזל.

תדפיסו של החייל בשנה האחרונה מאז שהשתלב בבית הדין המשלב נקי מהיעדרויות נוספות.

בית הדין מברך את החייל על כברת הדרך שעשה, אשר ידעה אמנם עליות ומורדות, אך בסופה הצליח החייל להשתלב כאמור ביחידה לוחמת, על המשמעות הרבה שיש לכך בימים אלה.

**בנסיבות אלה, על החייל נגזר עונש יחיד שעניינו מאסר מותנה בן ארבעים וחמישה (45) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו- 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב (**meshalev.tali@gmail.com**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, ט"ז בטבת תשפ"ד, 28.12.2023, והודע בפומבי ובמעמד הצדדים.**

\_\_\_\_\_\_\_\_\_\_\_\_\_\_\_

**שופטת**

**נערך על ידי: ס.ש**

**בתאריך: 31.12.2023**

**חתימת המגיה: סגן שיר בן-ארמון**